Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: 1994. évi XLII. törvény a következõ 25/A. §-sal egészül ki:
Paragraph Index: 2207

14. § A Vnytv. a következõ 3/B. §-sal egészül ki: „3/B. § Ha egy személy a jelen törvény rendelkezései szerint több jogviszony alapján köteles vagyonnyilatkozatot tenni, úgy a vagyonnyilatkozat tételi kötelezettségének azon jogviszonyra vonatkozó szabályok szerint kell eleget tenni, amelyik alapján a leggyakrabban kell vagyonnyilatkozatot tenni. Amennyiben több jogviszony esetén a vagyonnyilatkozat-tétel esedékességének gyakorisága azonos, úgy a vagyonnyilatkozatot a korábban keletkezett jogviszonyra vonatkozó szabályok szerint kell megtenni. Amennyiben több jogviszony esetén a vagyonnyilatkozat-tétel esedékességének gyakorisága és a jogviszonyok létrejöttének ideje is azonos, úgy a vagyonnyilatkozat-tételre kötelezett választása szerinti jogviszony alapján kell a vagyonnyilatkozat-tételi kötelezettségnek eleget tenni.”

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes